Okresná prokuratúra Prievidza 
M. Mišíka 22, 971 34 Prievidza 1 	

Sp. zn. : 2 Pv 101/13/3307	Prievidza, 21.5.2013
EEČ : 2-27-79-2013

U Z N E S E N I E

Trestná vec:	obvinený XXXXX 
Prečin:	Krádež podľa § 212 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Prievidza
Podľa § 215 odsek 1 písmeno d (§ 9 odsek 1 písmeno f) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
1. v presne nezistenom dni mesiaca  jún 2012 asi o 11.00  h v  Nitrianskom Rudne na XXXXX ulici v byte XXXXX z nočného stolíka v spálni odcudzil 2 ks zlatých retiazok , čím svojmu otcovi i, pošk. XXXXX  ,spôsobil škodu vo výške 454,35 eur,
2. v presne nezistenom dni v druhej polovici  mesiaca  november  2012 v   Nitrianskom Rudne na XXXXX ulici v byte XXXXX z vaku v skrini  v spálni odcudzil 2 ks zlatých príveskov  , čím svojmu otcovi i, pošk. XXXXX  ,spôsobil škodu vo výške 84,50 eur,
3.v presne nezistenom čase od mesiaca jún 2012 do konca mesiaca  november  2012 v   Nitrianskom Rudne na XXXXX ulici v byte XXXXX zo spoločnej izby na 2- krát odcudzil 1 ks zlatej retiazky,  2 ks zlatých príveskov a 1 ks striebornej retiazky s príveskom  , čím svojej sestre , pošk. XXXXX  ,spôsobil škodu vo výške 294,60 eur

lebo je trestné stíhanie neprípustné podľa § 9 odsek 1 písmeno f

Odôvodnenie:
     Poverený príslušník OR PZ OO PZ XXXXX uznesením č. ORP-5/NR-PD-20123 z 30.1.2013  vzniesol obvinenie  XXXXX za prečin krádeže podľa § 212 ods. 1 Tr. zák.  na tom skutkovom základe, že   v presne nezistenom dni mesiaca  jún .2012 asi o 11.00  h v  Nitrianskom Rudne na XXXXX ulici v byte XXXXX z nočného stolíka v spálni odcudzil 2 ks zlatých retiazok , čím svojmu otcovi i, pošk. XXXXX  ,spôsobil škodu vo výške 454,35 eur a  v presne nezistenom dni v druhej polovici  mesiaca  november  .2012 v   Nitrianskom Rudne na XXXXX ulici v byte XXXXX z vaku v skrini  v spálni odcudzil 2 ks zlatých príveskov  , čím svojmu otcovi i, pošk. XXXXX  ,spôsobil škodu vo výške 84,50 eur,uznesením č. ORP-193/NR-PD-20123 z 19.2.2013  vzniesol obvinenie  XXXXX za prečin krádeže podľa § 212 ods. 1 Tr. zák.  na tom skutkovom základe,v presne nezistenom čase od mesiaca jún 2012 do konca mesiaca  november  .2012 v   Nitrianskom Rudne na XXXXX ulici v byte XXXXX zo spoločnej izby na 2- krát odcudzil 1 ks zlatej retiazky,  2 ks zlatých príveskov a 1 ks striebornej retiazky s príveskom   , čím svojej sestre  , pošk. XXXXX   ,spôsobil škodu vo výške 294,60 eur, obe trestné veci boli uznesením z 5.3.2013 spojené na spoločné konanie. 

          V rámci skráteného vyšetrovania bolo zadováženými dôkazmi preukázané, že obvinený sa predmetného skutku dopustil, avšak  dňa 19.4.2013 na OR PZ  OO PZ XXXXX svedok - poškodený XXXXX a svedkyňa poškodená XXXXX   uviedli, že nedávajú  súhlas na trestné stíhanie obv. XXXXX , keďže ide o ich syna a brata.

	V zmysle § 9 ods. 1 písm. f Tr. por. v trestnom stíhaní nemožno pokračovať a musí byť zastavené , ak je trestné stíhanie podmienené súhlasom poškodeného a nebol súhlas daný alebo bol vzatý späť.  V zmysle § 211 ods. 1 Tr. por. trestné stíhanie pre prečin krádeže podľa § 212 ods. 1 Tr. zák. proti tomu , kto je vo vzťahu k poškodenému osobou, voči ktorej by mal poškodený ako svedok právo odoprieť výpoveď možno začať a už v začatom trestnom stíhaní pokračovať iba  so súhlasom poškodeného. 

	Vzhľadom na skutočnosť, že obv. XXXXX  je syn poškodeného XXXXX  a súrodenec  poškodenej XXXXX    t.j. podľa § 130 ods. 1 Tr. por. je vo vzťahu k poškodeným  osobou, voči ktorej by mali poškodení ako svedkovia právo odoprieť výpoveď  , je trestné stíhanie v predmetnej veci podmienené súhlasom poškodeného.

	Z uvedených dôvodov som rozhodla tak ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Silvia Krčová
prokurátorka